open-index/open-wikipedia-markdown huggingface dataset:
Nokihaukka

**Nokihaukka** (*Falco concolor*) on harvinainen arabimaissa pesivä jalohaukka.

## Koko ja ulkonäkö
Linnun pituus on 33–36&nbsp;cm ja siipien kärkiväli 85–110&nbsp;cm. Nokihaukka on pitkäsiipinen, siro haukka, kooltaan hieman nuolihaukkaa suurempi. Sen höyhenpuku on yksivärinen, joko yleisempi hopeanharmaa tai harvinaisempi noenmusta. Sukupuolet ovat samanvärisiä, naaras on koirasta 15&nbsp;% suurempi. Nuori lintu on selkäpuolelta tummanruskea ja vatsapuolelta voimakkaan ruskea- ja mustaviiruinen.

## Esiintyminen
Nokihaukka pesii Pohjois-Afrikan Libyasta ja Egyptistä Arabian niemimaalle ja Persianlahden saarilla Omanista Pakistaniin. Pieni kanta on myös Jordanian ja Israelin eteläosissa. Laji on muuttolintu, joka talvehtii pääosin Madagaskarilla ja vähemmässä määrin Itä-Afrikan rannikolla.

Vuonna 2014 nokihaukan kannan kooksi arvioitiin 1&nbsp;400&nbsp;–&nbsp;2&nbsp;000 paria. Pienen ja vähenevän populaation takia laji luokitellaan vaarantuneeksi.

## Elinympäristö
Nokihaukat elävät kuivilla ja karuilla saarilla ja vuorilla sekä autiomaissa.

## Lisääntyminen
Pesinnän ajankohta määräytyy lintujen syysmuuton mukaan elo-syyskuulle. Pesä on kallionkolossa tai maassa pensaan suojassa ja se on vain kuoppa maassa, jossa on toisinaan joitakin korsia tai risuja. Naaras munii kaksi tai kolme munaa, joskus neljä. Molemmat puolisot osallistuvat hautomiseen, sillä kummallakin on hautomalaikku. Haudonta-aika on neljä viikkoa ja poikaset oppivat lentämään 32–38&nbsp;päivän ikäisinä.

## Ravinto
Nokihaukat saalistavat pääasiassa lentäviä hyönteisiä, lintuja ja lepakoita. Ne saalistavat aktiivisimmin aamu- tai iltahämärissä mutta myös päivällä. Laji on erikoistunut pyydystämään syysmuutolla lentäviä, väsyneitä lintuja, samoin kuin välimerenhaukka. Säihkylinnut muodostavat suuren osan poikasajan ravinnosta.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
Pirkko Länsivuori

**Pirkko Marjatta Anttila** (o.s. **Länsivuori**, 1. kesäkuuta 1926 Helsinki – 15. tammikuuta 2012) oli suomalainen pikajuoksija.

Pirkko Länsivuori karsiutui Helsingin 1952 olympialaisten 200 metrin juoksun alkuerissä. Hän edusti Suomea kahdessa maaottelussa.

Seuratasolla Länsivuori edusti Valkeakosken Hakaa ja Nurmeksen Seppoja. Hän voitti Suomen mestaruuden 200 metrillä vuosina 1951 ja 1952 sekä 4 × 100 metrin viestijuoksussa vuosina 1949, 1950, 1952 ja 1953. Hän saavutti SM-hopeaa 100 metrin juoksussa vuosina 1949 ja 1951 sekä 80 metrin aitajuoksussa vuonna 1949. Hän saavutti SM-pronssia 100 metrillä vuonna 1947 ja 80 metrin aidoissa vuonna 1948. Vuonna 1951 hän juoksi 200 metrillä Suomen ennätyksen 26,6. Hänen ennätyksensä 100 metrin juoksussa oli 12,8 vuodelta 1948.

Pirkko Anttila oli 100 metrin juoksun Suomen mestarin Sami Länsivuoren isotäti ja ratamoottoripyöräilijä Teuvo Länsivuoren täti.

## Lähteet
* 
* 

### Viitteet

## Aiheesta muualla
*
Pirkko Anttila

**Pirkko Anttila** voi tarkoittaa seuraavia:

* Pirkko Anttila, o.s. Länsivuori (1926–2012), suomalainen pikajuoksija 
* Pirkko Anttila (s. 1929), suomalainen käsityötieteen professori
The Downfall

__NOTOC__
**The Downfall** on yhdysvaltalaisen deathcoreyhtye Belay My Lastin toinen studioalbumi. Se julkaistiin vuonna 2007 Mediaskare Recordsin kautta.

## Kappaleet
Kaikki kappaleet kirjoittanut Belay My Last, ellei toisin mainita. Kaikki sanoitukset kirjoittanut Jason Denney ja Garrett Harer.

# 
# 
# 
# 
# 
# 
# 
# 
# 
# 
# 
# 
# 

## Arvostelut
* Exclaim!: *negatiivinen*

## Lähteet
Rissondelfiini

**Rissondelfiini** eli **harmaadelfiini** (*Grampus griseus*) on ainoa ***Grampus***-sukuun kuuluva delfiinilaji. Nisäkäsnimistötoimikunta on ehdottanut lajin uudeksi nimeksi **isodelfiini**ä.

## Esiintyminen
Rissondelfiini esiintyy maailmanlaajuisesti lauhkeiden ja trooppisten vyöhykkeiden merissä, yleensä mieluummin syvissä vesissä kuin lähellä maata. Intian valtameren, Tyynen valtameren ja Atlantin lämpimien osien lisäksi rissondelfiinejä esiintyy Persianlahdella, Välimerellä ja Punaisella merellä. Mustallamerellä lajia ei kuitenkaan esiinny.

Rissondelfiinit suosivat mannerjalustan viereisiä, noin 400–1000 metrin syvyisiä syvänteitä, joissa veden lämpötila on vähintään 10&nbsp;°C mutta mieluiten yli 15&nbsp;°C.

Tyynen valtameren itäosissa arvioidaan elävän 175&nbsp;000 yksilöä ja länsiosissa 85&nbsp;000. Maailmanlaajuisesta populaatiosta ei ole tietoa.

## Ulkonäkö
Rissondelfiini on suurikokoinen delfiini, joka voi kasvaa yli kolme metriä pitkäksi ja painaa yli 400 kiloa. Vastasyntynyt poikanen on 1,3–1,7 metriä pitkä. Rissondelfiinillä on pyöreä pää, ulospäintyöntyvä otsa eikä lainkaan nokkaa.

Vastasyntyneet rissondelfiinit ovat väritykseltään harmaita mutta tummuvat pian suklaanruskeiksi. Aikuistuessan ne vaalenevat jälleen harmaiksi, ja muuttuvat arpeutumisen myötä vanhemmiten jopa kokonaan valkoisiksi. Arpia synnyttää sekä taistelu urosten välillä että taistelu jättiläiskalmareiden kanssa.

## Ravinto
Rissondelfiinien ravinto koostuu pääasiassa kalmareista, mutta ne syövät satunnaisesti myös tursaita ja joitakin kaloja.

## Lähteet

## Aiheesta muualla
*Laji.fi: Isodelfiini (''Grampus griseus'')
*ITIS: Grampus griseus 
*American Cetacean Society fact sheet: Risso's dolphin  
*University of Michigan, Animal Diversity Web (ADW): Grampus griseus, Risso's dolphin 
*Food and Agriculture Organization of the United Nations (FAO): Grampus griseus
Leppikosken voimalaitos

**Leppikosken voimalaitos** on Kiehimänjoessa Paltamon kunnassa sijaitseva vesivoimalaitos. Kajaani Oy:n rakentaman voimalan osti Oulujoki Osakeyhtiö vuonna 1962.

Voimalaitoksen pudotuskorkeus vaihtelee 11,1 ja 13,3 metrin välillä. Laitoksessa on kaksi Kaplan-turbiinia, joista saadaan maksimitehoa yhteensä 23 megawattia. Voimalan läpi menevä vesimäärä täydellä teholla on 220 kuutiota sekunnissa, ja vuotuinen sähköntuotto on 75 GWh. Leppikosken voimalaitoksen omistaa Fortum Oyj.

## Lähteet
*Fortumin vesivoimalaitokset (Viitattu 23.8.2017)

## Aiheesta muualla
* 
* Oulujoen ja Sotkamon reitin voimalaitokset, Museovirasto (Viitattu 11.7.2015)
Oleg Skripotška

**Oleg Ivanovitš Skripotška** (), (s. 24. joulukuuta 1969 Nevinnomyssk, Neuvostoliitto) on venäläinen kosmonautti. Hänet laukaistiin 7.&nbsp;lokakuuta 2010 ensimmäiselle avaruuslennolleen Sojuz-lennolla TMA-01M. Hän liittyi ISS-avaruusaseman retkikunta 25:n miehistöön. Hän jatkoi avaruusasemalla retkikunta 26:n miehistössä.

## Aiheesta muualla

* 
*NASA
*Retkikunta 25:tä edeltävä haastattelu  (4.8.2010)
Go Betty Go

**Go Betty Go** oli yhdysvaltalainen Pop Punk yhtye. Se perustettiin vuonna 2001 Los Angelesissa ja sen kaikki jäsenet olivat tyttöjä. Yhtyeen kappale "C'mon" on ollut pelissä *[[Burnout 3]]*. Myös kappale "Very, Very Rich Town" on ollut pelissä *[[The Sims 2: Yliopisto]]*, tosin Sims-kielellä. Yhtye on nyt tauolla. Toistaiseksi viimeinen esiintyminen oli tammikuussa 2010.

## Diskografia
### Studioalbumit
* *Nothing Is More* (2005)

### EP:t
* *Worst Enemy* (2004)
* *Reboot* (2015)
Combat Rock

**Combat Rock** on brittiläisen The Clashin toukokuussa 1982 julkaistu viides studioalbumi. Levy jäi The Clashin tunnetuimman kokoonpanon viimeiseksi, sillä nauhoitusten jälkeen kitaristi Mick Jones ja rumpali Topper Headon erotettiin yhtyeestä. 

Kriitikot ja yhtyeen fanit ottivat levyn hyvin vastaan, ja korkeimmillaan *Combat Rock* oli toisella sijalla Britannian albumilistalla.

## Kappaleet
Kaikki kappaleet ovat The Clashin sanoittamia ja säveltämiä, jos muuta ei mainita. 

### A-puoli
# 
# 
# 
# 
# 
# 

### B-puoli
# 
# 
# 
# 
# 
#
Neitoperho

**Neitoperho** voi tarkoittaa seuraavia:

* *Neitoperho* (), John Fowlesin romaani vuodelta 1963
* *[[Neitoperho (vuoden 1965 elokuva)|Neitoperho]]* (*The Collector*), William Wylerin elokuva vuodelta 1965
* *[[Neitoperho (vuoden 1997 elokuva)|Neitoperho]]* (), Auli Mantilan elokuva vuodelta 1997
* ”Neitoperho”, Hectorin kappale albumilla *[[Nostalgia (albumi)|Nostalgia]]*

## Katso myös
* neitoperhonen, täpläperhosten heimoon kuuluva perhoslaji
* *[[Neitsytperho]]* (*Butterfly*), Matt Cimberin elokuva vuodelta 1982.
Lehtipuu (täsmennyssivu)

**Lehtipuu** voi tarkoittaa ainakin seuraavia:

*lehtipuu, leveälehtinen puu (erotuksena havupuista)

## Sukunimenä
* Markus Lehtipuu (s. 1962), matkailutoimittaja
* Otto Lehtipuu (s. 1968), diplomi-insinööri ja poliitikko, VR:n ympäristö- ja yhteiskuntasuhdejohtaja
* Topi Lehtipuu (s. 1971), oopperalaulaja
* Outi Lehtipuu (s. 1967), Uuden testamentin ja varhaiskristillisyyden tutkija
* Unna Lehtipuu (s. 1968), viestintäyrittäjä, tietokirjailija, bloginpitäjä ja toimittaja
Arabihaukka

**Arabihaukka** (*Falco pelegrinoides*) on keskikokoinen jalohaukka.

## Koko ja ulkonäkö
Linnun pituus on 34–40&nbsp;cm, siipien kärkiväli 80–100&nbsp;cm ja paino 330–850&nbsp;g. Naaras on koirasta kookkaampi. Arabihaukka on kuin pienikokoinen muuttohaukka. Sukupuolet ovat samanvärisiä. Lajista tunnetaan kaksi alalajia.

## Esiintyminen
Arabihaukat elävät nimensä mukaisesti alueella, joka suurin piirtein vastaa arabimaiden aluetta. Lännessä sitä tavataan Kanariansaarilta ja Marokosta alkaen laikuittaisesti Egyptiin Niilin laaksoon, Israeliin, Jordaniaan ja paikoin Arabian niemimaalle. Alalaji *babylonicus* elää Keski-Aasiassa Iranista itään. Arabihaukan läntiset populaatiot ovat enimmäkseen paikkalintuja, itäiset muuttavat talveksi Pakistaniin ja Intian luoteisosiin. Lajin elinympäristön ala on 1–10&nbsp;miljoonaa neliökilometriä ja maailman populaatio on kooltaan vähintään 5&nbsp;000–10&nbsp;000&nbsp;yksilöä.

## Elinympäristö
Pesimäaikana laji elää enimmäkseen sisämaan kuivilla ja karuilla puoliaavikoilla ja kallioisilla kukkuloilla. Se pesii kuitenkin myös Niilin vehreässä laaksossa. Talvehtimisalueilla lajia tavataan myös keitailla, jokilaaksoissa, pensaikkomailla ja kaupungeissa.

## Lisääntyminen
Pesä sijaitsee kallion ulkonemalla tai rakennuksessa, joskus vanhassa varis- tai lokkilinnun pesässä. Pesä on vain painanne ilman rakennusaineksia. Naaras munii tavallisesti kolme munaa.

## Ravinto
Arabihaukat saalistavat lähes yksinomaan lentäviä lintuja aina kyyhkyjen ja sorsien kokoisiin saakka. Yleisimmät saalislajit ovat hietakanoja ja *Streptopelia*-suvun kyyhkyjä. Se saalistaa syöksymällä korkealta ilmasta samoin kuin muuttohaukka, ja sen sanotaan olevan vielä sukulaistaankin nopeampi ja taitavampi saalistaja. Saalisvalikoimaan kuuluu myös lepakoita.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

## Aiheesta muualla
* Kuvia arabihaukasta
*ITIS: Falco pelegrinoides
Eläköön elämä

**Eläköön elämä** on Sonja Lumpeen esittämä musiikkikappale, joka edusti Suomea Eurovision laulukilpailussa 1985. Kappaleen on säveltänyt Petri Laaksonen ja sanoittanut Veli-Pekka Lehto. Kappale sijoittui Göteborgissa järjestetyssä loppukilpailussa 9. sijalle 19:stä finalistista.

Kappale julkaistiin tuoreeltaan Sonja Lumpeen esittämänä sekä suomenkielisenä Bruno Korpelan sovittamana että englanninkielisenä Matti Aurasen ja Bruno Korpelan sovittamana versiona. Vuonna 1985 Sonja Lumme levytti kappaleesta myös ruotsinkielisen version sekä toisen suomenkielisen version, jotka julkaistiin levyllä ensimmäisen kerran vuonna 2009 artistin kokoelmalla Päivä ja yö – Kootut levytykset 1983–1985.

Vuoden 1985 aikakauslehtien mukaan laulun esityskieltä Göteborgin loppukilpailussa oli harkittu vaihdettavaksi suomesta ruotsiksi, koska suomenkielisen tekstin runsaiden ä-, ö- ja y-vokaaleiden katsottiin heikentävän laulun menestymismahdollisuuksia. Ruotsi olisi ollut myös Sonja Lumpeen oma äidinkieli, mutta esityskielen vaihdosta väitettiin luovutun muun muassa sen ”laskelmoivan vaikutelman” vuoksi.

## Lähteet

## Aiheesta muualla
* Kappale Ylen Elävässä Arkistossa
Neitoperho (vuoden 1965 elokuva)

**Neitoperho** (*The Collector*) on vuonna 1965 ensi-iltansa saanut William Wylerin ohjaama elokuva. Se perustuu John Fowlesin romaaniin *The Collector* vuodelta 1963.

Elokuvan näyttelijöistä Terence Stamp ja Samantha Eggar saivat kumpikin parhaan näyttelijän palkinnon Cannesin elokuvajuhlilla 1965. Eggar sai 1966 Golden Globe -palkinnon, Wyler sai parhaan elokuvan Sant Jordi -palkinnon ja Eggar parhaan näyttelijä Sant Jordi -palkinnon 1966.

Toisin kuin Fowlesin romaani, joka kertoo tarinan sekä kidnappaajan että uhrin näkökulmasta, elokuva kuvaa lähes yksinomaan kidnappaajan näkökulmaa. Pankkivirkailija Freddy Clegg voittaa suuren rahasumman, ostaa talon ja kidnappaa sinne taideopiskelija Mirandan, jota hän on ihaillut etäältä. Osapuolet rakastuvat toisiinsa ja Clegg lupaa vapauttaa Mirandan, mutta tapahtumat saavat toisenlaisen käänteen.

Samasta John Fowlesin romaanista on saanut innoituksensa myös Auli Mantilan ohjaama suomalainen draamaelokuva *[[Neitoperho (vuoden 1997 elokuva)|Neitoperho]]* vuodelta 1997.

## Näyttelijät

## Lähteet

## Aiheesta muualla
*
Patoamispolitiikka

**Patoamispolitiikka** eli **Kennanin oppi** oli Yhdysvaltain ulkopoliittinen doktriini, jonka tavoitteena oli estää kommunismin leviäminen ja Neuvostoliiton ulkopoliittisen vallan kasvu toisen maailmansodan jälkeen. Yhdysvallat pyrki tähän diplomaattisin, sotilaallisin ja taloudellisin keinoin. Patoamispolitiikka oli eräänlainen myöntyväisyyspolitiikan ja toisaalta vyörytyspolitiikan () välimuoto.

Termiä käytti ensimmäisen kerran yhdysvaltalainen diplomaatti George F. Kennan raportissaan puolustusministeri James Forrestalille tammikuussa 1947. Patoamispolitiikan englanninkielisen nimityksen *containment* () esikuvana oli ranskankielinen ilmaus *[[cordon sanitaire]]*, jolla tarkoitettiin länsivaltojen ulkopolitiikkaa Neuvostoliittoa kohtaan 1920-luvulla.

Myöhemmin termiä on käytetty Yhdysvalloissa pyrkimyksistä tai tavoitteesta rajoittaa Kiinan vaikutusvallan kasvua maailmalla.

## Katso myös
*Liennytys

## Lähteet
Tomi Uusitorppa

**Tomi Uusitorppa** (s. 19. marraskuuta 1980 Rauma) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.

Rauman Pallossa uransa vuonna 1986 aloittanut Uusitorppa pelasi Veikkausliigassa neljä kautta: kauden 2001 Rovaniemen Palloseurassa ja kaudet 2002–2004 FC Hämeenlinnassa. Ensimmäisen liigaottelunsa hän pelasi 19. elokuuta 2001 Rovaniemellä RoPS:n pelatessa Kuopion Palloseuraa vastaan. Ensimmäisen liigamaalinsa Uusitorppa teki 19. kesäkuuta 2002 FC Hämeenlinnan pelattua vierasottelun Lahtea vastaan. Yhteensä hän pelasi 79 liigaottelua ja teki niissä kuusi maalia.

Hämeenlinnan jälkeen Uusitorppa edusti Someron Voimaa, jossa hän toimi pelaaja-valmentajana. Uusitorppa jatkoi valmennusuraansa Hämeenlinnan Jalkapalloseurassa, jossa hän toimi HJS Akatemian päävalmentajana kaudet 2011 ja 2012. Hyvät esitykset Akatemian valmentajana johtivat Uusitorpan sopimukseen FC Hämeenlinnan kanssa syksyllä 2012.

Uusitorppa valmensi FC Hämeenlinnan Kakkosen läntisen lohkon neljännelle sijalle kaudella 2013. Helmikuussa 2014 ilmoitettiin kuitenkin Uusitorpan ja FC Hämeenlinnan purkaneen sopimuksensa yhteisymmärryksessä.

## Lähteet
Kåre Bluitgen

**Kåre Bluitgen** (s. 10. toukokuuta 1959) on tanskalainen kirjailija ja toimittaja. Hänen kirjallinen tuotantonsa kattaa muun muassa profeetta Muhammedin elämäkerran. 1970-luvulla Bluitgen oli myös aktiivisesti mukana tanskan vasemmiston toiminnassa ja politiikassa. Koulutukseltaan hän on peruskoulun opettaja. Lisäksi Bluitgen on suorittanut journalismin tutkinnon.

Bluitgenin kirjoittaessa vuonna 2006 julkaistua profeetta Muhammedista kertovaa lastenkirjaa *Koranen og profeten Muhammeds liv*, hänellä oli vaikeuksia löytää kuvittajaa kirjalleen. Useat kuvittajat pelkäsivät ääri-islamilaisten reaktioita ja siksi he kieltäytyivät kuvitustyöstä. Tanskalainen sanomalehti Jyllands-Posten sai Bluitgenin vaikeuksista idean pyytää neljääkymmentä pilapiirtäjää tekemään oman karikatyyrinsä profeetta Muhammedista. Kaksitoista näistä pilapiirroksista julkaistiin lehdessä 30. syyskuuta 2005. Julkaisu aiheutti tyrmistystä ääri-islamilaisissa piireissä ja siitä sai alkunsa Muhammad-pilapiirrosjupakkana tunnettu tapahtumasarja.

## Julkaisut
* Ernesto (1987) 
* Bomuldens dronning (1988) 
* Jaguaren ved verdens ende (1989) 
* Vi har iført os ligklæder (1989) 
* Sabers udsendinge (1991) 
* Bødlens bud (1992) 
* Lossen med guldører (1994) 
* Erobrerne (1995) 
* Og stjernene er af guld (1997) 
* Himmelbrønden (1997)
* En kuffert i Marokko (1999)
* Løbende Bjørn (1999)
* En støvle faldt fra himlen 
* Til gavn for de sorte (2002) 
* Døgnfluen Viva (2002) 
* Koranen og profeten Muhammeds liv (2006)
Virihaure

**Virihaure** on ruotsalaisessa Padjelannan kansallispuistossa sijaitseva järvi. Järven pinta-ala on 112&nbsp;km2 ja korkeus merenpinnasta 580&nbsp;metriä.
Dulé Hill

**Karim Dulé Hill** (s. 3. toukokuuta 1975 East Brunswick, New Jersey) on yhdysvaltalainen näyttelijä. Hänet tunnetaan muun muassa rooleistaan *[[West Wing]]in* Charlie Youngina, elokuvan *[[Paahde (elokuva)|Paahde]]* sipulimyyjä Samina ja televisiosarjan *[[Vihjeet hukassa]]* Burton ”Gus” Gusterina sekä sivuosasta elokuvassa *[[Sinussa on se jokin]]*.

## Lähteet

## Aiheesta muualla

*
Twelve Girls Band

**Twelve Girls Band** on kiinalaisten naisten musiikkiryhmä. Ryhmässä oli alun perin nimensä mukaisesti kaksitoista jäsentä, mutta myöhemmin naisten määrä nousi kolmeentoista. Kiinan numerologia antoi yhtyeen perustajalle Jin Jiangille ajatuksen naisten yhtyeestä. Hän tiesi, että kiinalaisen perinteen mukaan naisten yhtyeessä pitäisi olla kaksitoista jäsentä (kaksitoista hiussolkea). Naiset soittavat perinteisiä kiinalaisia soittimia. Yhtye perustettiin vuonna 2001, ja kolmastoista jäsen Zhan Li Jun liittyi siihen vuonna 2003.

## Jäsenet
*Erhu (kiinalainen viulu)
**Sun Ting
**Jin Jiang
**Zhan Li Jun
**Yan Yin
**Ying Lei
*Pipa (päärynän muotoinen luuttu)
**Zhong Bao
**Kun Zhang
**Shuang Zhang
*Yangqin
**Ma Jing Jing
**Song Mei Yang
*Guzheng
**Zhou Jian Nan 
*Dizi (kiinalainen huilu)
**Yuan Sun
*Xiao (pystysuora huilu)
**Liao Bin Qu
*Hulusi
**Yuan Sun 
*Du xian qi (yksikielinen sitrasoitin).
**Ying Lei
DarkBASIC

**DarkBASIC** on The Game Creatorsin kehittämä BASIC-tyyppinen ohjelmointikieli. Kieli on erityisesti suunnattu 2D- ja 3D-pelien ohjelmointiin mahdollisimman helposti. DarkBASIC ei kuitenkaan sovellu kovin isojen pelien ohjelmointiin, koska sen suorituskyky on melko pieni.

Kieli perustuu CoolBasicin tavoin muistiin ladattaviin objekteihin, ja sen lisäksi kuviin ja spriteihin, joita komennetaan objektikomennoilla. Objekteja voi luoda valmiista malleista (mm. kuutio, sylinteri, pallo), tai 3D-mallinnusohjelmalla luoduista 3D-malleista. *Mesh*-objektien muoto on haettu 3D-mallista, ja ne väritetään jollakin kuvalla.

## Esimerkkiohjelma
Alla oleva ohjelma luo vaakasuunnassa pyörivän kuution.
 **sync on**
 **sync rate** 60
 **make object cube** 1, 100
 **do**
  **yrotate object** 1, **object angle y**(1) + 2
  **sync**
 **loop**
### Katsaus
***sync on** asettaa automaattisen synkronoinnin *pois päältä*, eli käyttäjä huolehtii näytön päivityksestä itse. Ilman tätä komentoa ohjelma on paljon hitaampi.
***sync rate** määrittää näytön virkistystaajuuden. Parametri 60 kertoo, että näyttö päivitetään 60 kertaa sekunnissa.
***make object cube** tekee uuden kuutio-objektin. Numero, jolla objektiin viitataan on 1, ja objektin koko on 100.
***do** aloittaa toistorakenteen.
***yrotate object** määrittää objektin kulman y-akselin ympäri. 1 on objektin numero, eli äsken luomamme kuutio. **object angle y** palauttaa halutun objektin (1) kulman y-akselin ympäri. Kun tähän lisätään 2, objekti alkaa pyöriä.
***loop** lopettaa toistorakenteen.
Ohjelmasta voi poistua milloin vain painamalla ESC-näppäintä.
Rosvohaukat

**Rosvohaukat** (*Polyboroides*) on haukkojen heimoon kuuluva petolintusuku. Se on Polyboroidinae-alaheimon ainoa suku. Rosvohaukkojen sukuun kuuluu BirdLifen mukaan kaksi lajia.

## Lajit
* Madagaskarinrosvohaukka (*Polyboroides radiatus*)
* Rosvohaukka (*Polyboroides typus*)

## Lähteet

## Aiheesta muualla
* ITIS: ''Polyboroides''
Lobamba

**Lobamba** on Swazimaan historiallinen pääkaupunki ja nykyisinkin maan lainsäädännöllinen pääkaupunki ja kuninkaallinen keskus. Lobamba on muun muassa maan parlamentin istuntopaikka ja kuningataräiti Ntombin asuinpaikka. Ntombi on nykyisen kuninkaan Mswati III:n äiti ja on kuninkaan rinnalla edelleen maan toinen hallitsija (). Kaupungissa on noin 6&nbsp;000 asukasta.

Lobamba sijaitsee maan länsiosaan kuuluvan Hhohhon piirin alueella Ezulwinin laaksossa noin 18 kilometriä Mbabanesta etelään. Kaupunki on kuuluisa kahdesta vuosittaisesta seremoniallisesta tapahtumasta: elo-syyskuussa kuningataräidin kunniaksi järjestettävästä umhlanga-juhlasta ja joulu-tammikuussa kuninkaan kunniaksi järjestettävästä Incwala-juhlasta. Juhlat koostuvat muun muassa tanssi- ja laulutapahtumista sekä muista perinteisissä asuissa käytävistä juhlamenoista.

Kaupungin merkittäviin rakennuksiin kuuluvat muun muassa valtionpalatsi Embo, kuninkaallinen Kraali, swazien kansallismuseo, parlamenttitalo ja entisen kuninkaan Sobhuza II:n museo.

Somhlolon stadionilla on 20&nbsp;000 katsojapaikkaa, ja sitä käytetään monenlaisiin tapahtumiin kuten kruunajaisiin ja konsertteihin.

Lentoliikenneyhteyksiä kaupunkiin palvelee Matsaphan lentoasema.

## Lähteet
Dinamo-Energija Jekaterinburg

**HK Dinamo-Energija Jekaterinburg** (), alkujaan *Spartak Sverdlovsk*,  oli venäläinen jääkiekkoseura, joka toimi nykyisessä Jekaterinburgissa (entisessä Svedlovskissa) Sverdlovskin alueella. Joukkue pelasi valtaosan olemassaolostaan Neuvostoliiton toiseksi korkeimmalla sarjatasolla Pervaja Ligassa, mutta nousi Neuvostoliiton ja Venäjän pääsarjaan 1990-luvuksi. Vuonna 2007 pääsarjasta kuusi vuotta aiemmin pudonnut joukkue lakkautettiin.

## Historia

Sverdlovskiin perustettiin jääkiekkojoukkue vuonna 1950 nimellä *Spartak Sverdlovsk*. Joukkue osallistui Neuvostoliiton toiseen sarjatasoon Pervaja Ligaan, jonka mestaruuden se voitti kyseisellä nimellä 1955 ja 1967.

Vuonna 1967 joukkueen nimeksi vaihtui *Avtomobilist Sverdlovsk*. Se nousi 1960-luvun lopulla pariksi vuodeksi Neuvostoliiton pääsarjaan, mutta putosi aina takaisin toiselle tasolle. Seura voitti Pervaja Ligan 1972, 1974 ja 1977 ja lopulta nousi 1970- ja 1980-lukujen taitteeksi maan pääsarjaan. Avtomobilist Sverdlovsk putosi kuitenkin muutaman kauden jälkeen takaisin Pervaja Ligaan, jonka se voitti vielä 1984 ja 1986. Kaudeksi 1989–1990 Avtomobilist Sverdlovsk nousi jälleen pääsarjaan, ja pelasi siellä Neuvostoliiton hajoamiseen saakka. Tästä joukkue jatkoi 1991–1992 an.

Vuonna 1992 Svedlovskin kaupungin nimi palautettiin Jekaterinburgiksi, ja joukkueen nimeksi tuli *Avtomobilist Jekaterinburg*. Seura pysyi korkeimmalla sarjatasolla Kansainvälisessä liigassa ja Venäjän jääkiekon superliigassa aina kauteen 1997–1998 asti. Tuolloin juuri nimen *Spartak Jekaterinburg* saanut seura putosi Vysšaja Ligaan.

Joukkue aloitti Vysšaja Ligassa uudella nimellä *Dinamo-Energija Jekaterinburg* ja kohosi heti yhden kauden jälkeen takaisin superliigaan. Joukkue pelasi kaksi heikkoa kautta superliigassa, minkä jälkeen se pudotettiin Vysšaja Ligaan. Seura jumiutui liigan keskikastiin ja sen hiipuva toiminta lopetettiin vuonna 2007.

Vuonna 2006 Jekaterinburgiin perustettiin uusi jääkiekkojoukkue, joka nimettiin HK Avtomobilistiksi.

## Lähteet
*Hockeyarenas.net
James McCloud

on Nintendon *[[Star Fox]]* -pelisarjassa esiintyvä kuvitteellinen hahmo. Hän on Fox McCloudin isä ja alkuperäisen Star Fox tiimin perustaja. 

## Hahmo

James oli hyvä ystävä Peppy Haren ja Pigma Dengarin kanssa kun he työskentelivät Jamesin tiimissä. Pigma kuitenkin petti Jamesin ja Peppyn kun heidät lähetettiin Venom planeetalle tutkimaan outoa aktiivisuutta, joka Kenraali Pepperin mukaan johtui Androssin kokeista. James kuoli, mutta Peppy selvisi viimeisillään takaisin Corneriaan kertomaan Jamesin pojalle, Foxille tämän isän kuolemasta.

James oli naimisissa Vixy Reinard -nimisen kettunaisen kanssa mutta tämä kuoli autopommi-iskussa, jonka Andross oli alun perin suunnitellut tappaakseen Jamesin ja saadakseen Vixyn itsellensä, koska Andross oli salaa rakastunut tähän. (Vixy Reinard ilmestyi vain *Nintendo Power* -sarjakuvissa.) 

James ilmestyi ensimmäistä kertaa *[[Lylat Wars]]* -pelissä, jossa hän ilmestyi henkenä/kummituksena, joka auttoi poikansa Foxin ulos Androssin pesästä, kun tämä tuhosi Androssin oikean muodon "true form". James ilmestyi pelissä vain kun sen pelasi Hard/Expert-vaikeustasolla. Kun pelaaja pelaa seuraavan kerran pelin uudestaan alusta, heti paihitettyään Androssin ja saamaan Jamesin avukseen, Foxille ilmestyy Jamesin lentäjän aurinkolasit ikään kuin saavutukseksi.
James ei ole nähty ikinä ottavan aurinkolasejaan pois päästään missään pelissä. 

*[[Star Fox: Assault]]issa* Aparoidi Kuningatar pystyi puhumaan Jamesin äänellä, yrittäen käännyttä Foxin ja muut tämän puolelle. Fox kuitenkin tiesi että tämä versio hänen isästään oli valetta, koska James sanoi kerran Foxille *Lylat Wars* -pelin lopussa: ”Älä ikinä luovuta, poikani, usko vaistoihisi.”

James on ilmestynyt myös muun muassa *[[Star Fox Adventures]]sa*, *Star Fox: Assaultissa* ja *[[Star Fox Command]]issa*.

James, kuten myös Fox, on suunniteltu stereotyyppisesti amerikkalaisista armeijan lentäjistä, joissa on vivahteita muun muassa *[[Tähtien sota]]*- ja *[[Top Gun]]* -elokuvista.
Taistolaisuuden musta kirja

**Taistolaisuuden musta kirja: Muistoja** on toimittaja Ilkka Kylävaaran kirja, jossa käydään läpi taistolaisuuden eli Suomen Kommunistisen Puolueen vähemmistön historiaa. Teos on kokoelma muistelmia ja 1970-luvun kirjallisia lähteitä, joita Kylävaara kommentoi vapaamuotoiseen tyyliin. Tekijä pyysi kirjaansa varten aineistoa ”jokaiselta, joka halusi muistella”. Kylävaara oli itse aktiivinen 1970-luvun taistolaisessa kulttuuriliikkeessä. 

Kirjan nimi viittaa 2000-luvun alussa ilmestyneeseen *[[Kommunismin musta kirja|Kommunismin mustaan kirjaan]]*. Heikki Mäki-Kulmala kirjoitti Kylävaaran teoksen vastineeksi *[[Taistolaisuuden harmaa kirja|Taistolaisuuden harmaan kirjan]]*.

Kirjan mukaan taistolaiset halusivat liittää Suomen Neuvostoliittoon tai saada Suomeen samanlaisen järjestelmän sekä hyväksyivät Tšekkoslovakian miehityksen 1968 tai olivat siitä vaiti. Kirjan mukaan taistolaiset pyrkivät estämään kaiken Neuvostoliiton kritiikin ja harjoittivat suoranaista mielipidevainoa.

Kirjan mukaan taistolaisia olivat muun muassa Bengt Ahlfors, Eija Ahvo, Kanerva Cederström, Kaj Chydenius, Henrik Otto Donner, Carolus Enckell, Kristiina Halkola, Päivi Hartzell, Satu Hassi, Jussi Helminen, Pirjo Honkasalo, Laura Jäntti, Kai Kalima, Kaisa Korhonen, Jaakko Laakso, Katariina Lahti, Jyrki Lappi-Seppälä, Raila Leppäkoski, Pertti Melasniemi, Marja-Leena Mikkola, Pekka Milonoff, Christian Moustgaard, Lasse Naukkarinen, Tytti Oittinen, Hannu Raittila, Jeja-Pekka Roos, Juha Rosma, Pentti Saaritsa, Arja Saijonmaa, Pirkko Saisio, Leif Salmén, Asko Sarkola, Jukka Sipilä, Esko-Juhani Tennilä, Leena Uotila, Juha Virkkunen, Kari Väänänen ja Matti Wuori.

## Lähteet

## Aiheesta muualla
* 
* Vesala, Antti: Taistolaisuuden musta kirja ei tarjoa suuria paljastuksia. *Jyväskylän Ylioppilaslehti* 2/2005, s. 15.
* Tuhannen ja yhden totuuden taistolaisuus. *Ylioppilaslehti.*
Lorenzo Mariani

**Lorenzo Mariani** on Palermon oopperatalon Teatro Massimon taiteellinen johtaja vuodesta 2005.

Mariani on opiskellut Harvardin ja Firenzen yliopistossa. Hän aloitti ohjaajanuransa Fiorentinon Maggio Musicale -juhlilla, jonne hän ohjasi *Ritari Siniparran linnan*. Myöhemmin hän on ohjannut sinne oopperat *L’Heure Espagnole* (Espanjalainen hetki), *Le Comte Ory* (Veijarikreivi), *Kohtalon voima* ja *Aida*. Hän on ohjannut eurooppalaisissa ja yhdysvaltalaisissa oopperataloissa ja lisäksi Shanghaissa ja Tokiossa.

## Ohjaustöitä
**Don Giovanni* 1998 Ferraran musiikkijuhlat 
**La bohème*  1998, Teatro Lirico, Cagliari, Sardinia.
**Ritari Siniparran linna* (Bologna, Trieste ja Montpellier), 
**Esclarmonde* (Torino), *I quattro rusteghi* (Geneve), 
**Rigoletto* (Monte Carlo ja Lausanne), 
**Madame Butterfly* (Helsinki), 
**Iris* (Wexford), 
**La bohème* (Bologna) ja 
**Nabucco* (Santanderi). 
**La bohèmen* (Chicago, Lyric Opera) 
**Rigoletto* (Boston, Lyric Opera)

## Lähteet
Tapani Lausti

**Tapani Lausti** (s. ) on suomalainen eläkkeellä oleva toimittaja ja ulkomaankirjeenvaihtaja. Hän työskenteli urallaan YLE:ssä, BBC:n suomenkielisessä osastossa ja Suomen Lontoon instituutissa. Hän sai valtion tiedonjulkistamispalkinnon yhdessä Kaj Bärlundin kanssa teoksesta *Palkat paketissa* vuonna 1972. Toimittajana Lausti erikoistui kansainväliseen politiikkaan ja aatehistoriaan. Nykyään Lausti asuu Espanjassa.

## Elämä
Lausti syntyi kirjastoneuvos Kaarlo Laustin ja Päivi Salolammen perheeseen. Koulutukseltaan Lausti on valtiotieteiden maisteri. Pro gradunsa, jonka aihe oli *Yhdysvaltain ulkopolitiikka kommunistimaihin nähden*, hän teki vuonna 1966. Laustin työhön ovat kuuluneet maailmanpolitiikan kriittinen seuranta ja analyysi jo 1960-luvulta, jolloin hän aloitti uransa. Vuodet 1967–1986 Lausti työskenteli Yleisradiossa. Vuosina 1973–1982 hän toimi ulkomaantoimittajana, vuodet 1983–1986 Ylen vakituisena Lontoon-kirjeenvaihtajana ja 1987–1995 freelancerinä Lontoossa. 

Suomen Lontoon Instituutissa Lausti toimitti lehteä nimeltä *Eagle Street*. Raportteja hän on tehnyt  Irlannista, Neuvostoliitosta, Jugoslaviasta, Romaniasta, Tšekkoslovakiasta, Libyasta, Kiinasta, Filippiineiltä ja Brysselistä. Vuosina 1981–1982 Lausti myös luennoi Itä-Euroopan poliittisista järjestelmistä Helsingin yliopistossa.  

## Mielipiteet
Kylmän sodan aikana Lausti ei hyväksynyt hyväksynyt valintaa kapitalismin ja reaalisosialismin välillä, vaan kuului niihin, jotka toivat esiin vapaudenhenkisen sosialismin vaihtoehdon. Nato ja Yhdysvallat ovat olleet Laustin ankaran kritiikin kohteena. 

Vuonna 2013 hän kirjoitti: *"Onnistuakseen maailman resurssien haltuunotossa läntisen imperiumin on manipuloitava mielipiteitä vakuuttaakseen ihmiset siitä, että sen omat terroriteot ovat moraalisesti oikeutettuja*." Lausti katsoi, että Yhdysvallat on provosoinut Ukrainan kriisin:  "Vuoden 2014 tapahtumia Ukrainassa olivat edeltäneet pitkään jatkuneet yritykset saada maa vedetyksi Natoon huolimatta siitä, että huomattava osa maan kansalaisista oli kulttuuriltaan ja kieleltään venäläisiä."

Neuvostoliiton romahtamisen jälkeen Yhdysvallat aloitti heti järjestelmällisen politiikan Venäjän saartamiseksi. Laustin mukaan Ukrainan vetäminen Euroopan unioniin ja myöhemmin Natoon kuuluu Yhdysvaltain strategiaan, jossa tavoitteena on Euro-Aasian luonnonvarojen hallinta. Laustin mielestä presidentti Putin  ei mahtailussa vedä vertoja Washingtonin päälläpäsmäreille.  

Siirryttyään eläkkeelle Lausti on keskittynyt tutkimaan historian laboratoriossa kokeiltuja toisenlaisia ihanteita, elämänmuotoja ja kasvatusperiaatteita. Lausti uskoo yhä useampien ihmisten ymmärtäneen, että nyky-yhteiskunnat on rakennettu kestämättömälle pohjalle. Laustin mielestä on havaittavissa niin monia kriisejä ja uhkia, että tulevaisuuteen huolettomasti suhtautuminen on tuudittautumista illuusioihin. Uhkina Lausti näkee muun muassa ilmastonmuutoksen, kansainvälisen politiikan militarisoitumisen ja kansainvälisen talouden mahdollisen romahtamisen.

## Kirjallinen tuotanto
* 
* 
* 
* 
* 

## Lähteet

## Tietoa muualta
* Viralliset sivut
Parijuovamakrilli

**Parijuovamakrilli** (*Grammatorcynus bilineatus*) on ahvenkalojen lahkoon kuuluva makrillikala. Se sekoitetaan usein sukulaiseensa haimakrilliin, (*Grammatorcynus bicarinatus*).

## Koko ja ulkonäkö
Parijuovamakrilli kasvaa enimmillään metrin pituiseksi ja 3,5&nbsp;kg:n painoiseksi. Parijuovamakrillin pää ja vartalo ovat selän puolelta vaaleansinisiä ja vatsan puolelta vaaleankeltaisia. Ensimmäinen selkäevä on valkoinen, muut evät ovat tummanharmaita tai mustia.

## Levinneisyys
Parijuovamakrillia on Intian valtameren ja läntisen Tyynenmeren kala. Sen levinneisyysalue ulottuu Punaiseltamereltä itään Andamaanienmerelle asti ja edelleen Australian pohjoisrannikon, Marshallinsaarten ja Fidžisaarten subtrooppisiin ja trooppisiin vesiin.

Parijuovamakrilli elää yleensä suurina parvina riuttojen läheisissä matalissa vesissä. Se laskeutuu harvoin yli 15 metriin.

## Ravinto
Parijuovamakrilli on nopealiikkeinen petokala, joka syö monenlaisia kaloja ja äyriäisiä, mieluiten kuitenkin sardiineja ja sardelleja.

## Kalastus
Parijuovamakrillin pyynnillä ei ole suurta taloudellista merkitystä, mutta virkistyskalastajat kalastavat sitä mielellään.

Lajin liha on mureaa ja maukasta mutta tuoksahtaa hieman ammoniakille. Hajun saa pois käsittelemällä kala sitruunamehulla ennen kypsentämistä. Kala on hyvin rasvainen, minkä takia se sopii hyvin savustettavaksi tai ja hiillostettavaksi. Parijuovamakrillia myydään tuoreena, pakastettuna ja säilykkeenä. Se tarjoillaan pääasiassa pannulla paistettuna, uunissa kypsennettynä, savustettuna tai hiillostettuna.

## Lähteet
* Antal Vida, Tamás Kótai, 365 kalaa. H. F. Ullmann, 2006. .

### Viitteet

## Aiheesta muualla
* Grammatorcynus bilineatus *FishBase*. R. Froese ja D. Pauly (toim.).
Tiger Woods PGA Tour

**Tiger Woods PGA Tour** on Electronic Artsin julkaisema Golf-aiheinen urheilupelisarja.

## Pelisarjan pelit

## Aiheesta muualla
* Pelisarja MobyGamesissä
Cut the Crap

**Cut the Crap** on brittiläisen The Clashin marraskuussa 1985 julkaistu kuudes ja viimeiseksi jäänyt studioalbumi. Ennen albumin nauhoituksia yhtyeen kitaristi Mick Jones ja rumpali Topper Headon jättivät yhtyeen, mistä johtuen levyllä käytettiin vierailevia muusikoita.

Ilmestyessään levyn kaupallinen menestys oli heikko ja se sai osakseen huonoa palautetta kriitikoilta. Ainoastaan singlenä julkaistu *This Is England* -kappale on jäänyt elämään myöhemmin julkaistuille The Clashin kokoelmille. 

## Kappaleet
Kaikki kappaleet ovat Joe Strummerin ja Bernard Rhodesin sanoittamia ja säveltämiä. 

# 
# 
# 
# 
# 
# 
# 
# 
# 
# 
# 
# 

;Vuoden 2000 uudelleenjulkaisun bonusraita
# 

## Muusikot
Seuraavat henkilöt soittavat *Cut the Crap* levyllä. Ainoastaan Joe Strummer ja Paul Simonon ovat varsinaisia The Clash yhtyeen jäseniä. Muut soittajat ovat vierailevia muusikoita.

*Joe Strummer – laulu
*Nick Sheppard – kitara, laulu kappaleissa "North and South" ja "Play to Win"
*Mickey Gallagher – koskettimet ja syntetisaattori
*Norman Watt-Roy – basso
*Bernie Rhodes – rumpukone ja ohjelmointi
*Vince White – kitara kappaleessa "Do It Now"
*Paul Simonon – basso kappaleessa "Do It Now"
*Pete Howard – rummut kappaleessa "Do It Now"
Hamilkar Barka

**Hamilkar Barka** (noin 275 – 228 eaa.) oli karthagolainen kenraali ja valtiomies. Hänen poikansa Hannibal, Hasdrubal ja Mago olivat myös sotapäälliköitä.

Hamilkar johti Karthagon joukkoja Sisiliassa Rooman tasavaltaa vastaan ensimmäisessä puunilaissodan loppuvaiheessa 247–241. Hän onnistui voittamaan useita taisteluita, mutta ei kuitenkaan pystynyt kukistamaan roomalaisia Sisiliassa. Hamilkaria pidettiin kuitenkin sodan pätevimpänä sotapäällikkönä.

Sodan päätyttyä Hamilkar määrättiin palaamaan Karthagoon. Hänen joukkonsa jäivät aluksi vielä Sisiliaan. Palattuaan sieltä palkkasotilaat ryhtyivät vaatimaan maksamatta jääneitä palkkojaan ja nousivat lopulta kapinaan. Karthago joutui konfliktissa lujille, mutta Hamilkar onnistui lopulta kukistamaan kapinan 237 eaa.

Kapinan päätyttyä Hamilkar määrättiin armeijan komentajaksi Hispaniaan. Hän soti alueella yhdeksän vuotta ja onnistui laajentamaan Karthagon alueita Välimeren rannikon viljavilta mailta pohjoiseen  Ebrovirtaan asti. Hamilkar kuoli väijytyksessä 228 eaa. Häntä seurasi komentajana vävynsä Hasdrubal.

## Lähteet
* 
* 

### Viitteet
BrookGPU

**BrookGPU** on Stanfordin yliopistossa kehitetty streamohjelmointikieli. Sitä käytetään nykyaikaisissa näytönohjaimissa yhdistämään näytönohjain ja ei-graafinen laitteisto tai GPGPU. Ohjelmointikieltä voidaan käyttää NVIDIAN ja ATIn näytönohjainten sekä Intelin näytönohjainten ohjelmoimiseen.

BrookGPUta voidaan kirjoittaa streamohjelmointikielellä, joka on ANSI C:n variaatio. Sitä voidaan hyödyntää OpenGL 1.3 + Direct 9+ tai AMD:n Close to Metal -ohjelmointikielten taustana. Sen lisäksi sitä voidaan ajaa Microsoft Windows-, Linux- tai MAC OS X -käyttöjärjestelmissä. Vaikka BrookGPU on lisensoitu BSD-lisenssillä, jotkin osat ovat kuitenkin GNU-lisenssillä, ja se on vapaasti levitettävä ohjelma. 

BrookGPU on ollut betavaiheessa pitkän aikaa.
Konna (artisti)

**Konna** on helsinkiläinen rap-artisti. Hän on tullut tunnetuksi Adebizi & Konna hip hop -duossa, jonka kanssa hän julkaisi Korvia myöten EP:n lokakuussa 2008. Konna julkaisi oman *[[Sei7semän]]* -nimisen sooloalbumin 5. toukokuuta 2010 3rd Rail Musicin kautta. Konna muodostaa Symposium Infra -nimisen yhtyeen tuottaja Ghost Roguen kanssa. Yhtyeen debyyttialbumi *[[Pohjola (albumi)|Pohjola]]* julkaistiin Napoleon Digitalin kautta 16. marraskuuta 2012. Albumin kappaleista "Mustilla vesillä" ja "Lapinlahden lalli" on julkaistu musiikkivideot.

## Diskografia
### Soolo
* *[[Sei7semän]]* (2010)

### Adebizi & Konna
* *[[Korvia myöten EP]]* (2008)

### Symposium Infra
* *[[Pohjola (albumi)|Pohjola]]* (2012)

### Vierailijana

## Aiheesta muualla
* Konna 3rd Rail Musicin sivustolla 
* 
* Konnan haastattelu Redrum-187 -sivustolla
* Adebizin & Konnan haastattelu Redrum-187 -sivustolla
Raviv Limonad

**Raviv Limonad** (s. 26. elokuuta 1984, Netanya) on israelilainen koripalloilija. Hänen nykyinen seurajoukkueensa on Hapoel Tel Aviv BC.

## Ura
Limonad aloitti koripallon Maccabi Natanyan juniorijoukkueissa. Vuonna 2002 hän siirtyi Ironi Ramat Ganiin, jossa hän pelasi puolitoista kautta. Kauden 2003–2004 puolessa välissä Limonad siirtyi Hapoel Jerusalemiin ja voitti seuran paidassa kauden 2003–2004 ULEB Cupin. Kaudella 2006–2007 hän kehittyi valtavasti Ironi Nahariyan paidassa ja tämä herätti Le Mans Sarthe Basketin kiinnostuksen. Ainoastaan yhden kauden jälkeen Israelin ulkopuolella Limonad palasi Ironi Nahariyaan. Hän pelasi seurassa maaliskuuhun 2009 saakka, jolloin hän siirtyi Maccabi Tel Aviviin, koska Ironi Nahariyalla oli talousvaikeuksia. Sopimus oli kolmen vuoden pituinen. 

Ainoastaan yhden kauden jälkeen Limonad siirtyi kuitenkin espanjalaiseen Menorca Bàsquetiin, josta hän siirtyi edelleen kauden päätyttyä Ironi Ashkeloniin. Kaudeksi 2012–2013 hän teki sopimuksen Hapoel Jerusalemiin, muttei pelannut seurassa koko kautta. Kaudeksi 2013–2014 Limonad siirtyi Hapoel Tel Avivin joukkueeseen.

## Lähteet

## Aiheesta muualla
*Euroliigan pelaajaprofiili
Mustat silmät

**Mustat silmät** (, Otši tšornyje) on venäläinen laulu.

Laulun nuotit ja sanat on kirjoittanut ukrainalainen Jevhen Hrebinka 17. tammikuuta 1843.

## Sanat

Toinen versio laulusta

## Suomeksi
Suomeksi kappale on levytetty useita kertoja. Ensimmäisen kerran sen käänsi suomeksi Kerttu Mustonen ja levytti Eugen Malmstén vuonna 1939. Toisen käännöksen on tehnyt Saukki, ja sen levytti ensimmäisen kerran Brita Koivunen vuonna 1956. Suomeksi laulun ovat levyttäneet myös mm. Henry Theel, Reijo Taipale ja Tamara Lund. Instrumentaalina sen levytti Viljo Vesterinen jo vuonna 1937.

”Mustat silmät” kuullaan seuraavissa suomalaisissa elokuvissa:
*Onni Veijosen esittämänä elokuvassa *[[Aktivistit (elokuva)|Aktivistit]]* (1939), jossa Veijonen hyräilee laulusta pätkän sanoilla *"Hotel Fennia, Hotel Fennia"*
*Elsa Turakaisen esittämänä elokuvassa *[[Kaunis Veera eli Ballaadi Saimaalta]]* (1950)
*Tauno Palon esittämänä elokuvassa *[[Ylijäämänainen]]* (1951), jossa sanoittajaksi on mainittu V. Arti. 
*Onni Gideon Orkesterin esittämänä instrumentaalina elokuvassa *[[Iskelmäketju]]* (1959)
*Hannes Häyrisen esittämänä elokuvassa *[[Isaskar Keturin ihmeelliset seikkailut]]* (1960)
*tanssiyhtyeen esittämänä instrumentaalina elokuvassa *[[Autotytöt]]* (1960)
*The Scaffoldsin *Dark Eyes Beat* -rautalankaversiona elokuvassa *[[Virtaset ja Kekkonen]]* (1993). 

Saukin tekemä käännös alkaa riveillä: Mustat silmät / yötä tummemmat / tulta kuumemmat / kaikkein kauneimmat...

## Lähteet
Ateenan yliopisto

**Ateenan yliopisto**, virallisesti *Ateenan kansallinen ja kapodistrinen yliopisto* () on yliopisto, joka toimii Ateenassa Kreikassa. Se on perustettu vuonna 1837 ja se on paitsi Kreikan myös koko Balkanin ja itäisen Välimeren alueen vanhin yliopisto.

Yliopistossa on kahdeksan tiedekuntaa ja yhteensä 32 laitosta. Niissä opiskelee noin 122&nbsp;000 opiskelijaa, joista 12&nbsp;000 on jatko-opiskelijoita. Yliopistolla on noin 3&nbsp;200 työntekijää, joista noin 1&nbsp;900 on opettajakuntaa. Yliopiston päärakennus sijaitsee Ateenan keskustassa ja pääkampus Zográfoussa.

## Historia

Ateenan yliopisto perustettiin 3. toukokuuta 1837. Se toimi aluksi uusklassisessa rakennuksessa Plákan kaupunginosassa Akropoliin pohjoispuolella. Kyseinen rakennus toimii nykyään Ateenan yliopistomuseona. Yliopiston nimi oli alun perin *Ottolainen yliopisto* (Οθώνειον Πανεπιστήμιον) Kreikan ensimmäisen kuninkaan Otto I:n kunniaksi. Yliopistoon kuului neljä tiedekuntaa, jotka olivat teologinen, oikeustieteellinen, lääketieteellinen ja filosofinen tiedekunta. Yliopiston opettajia oli alussa 33, ja siinä aloitti tuolloin 52 opiskelijaa.

Tanskalainen arkkitehti Hans Christian Hansen suunnitteli yliopistolle uuden uusklassismia edustavan päärakennuksen, joka tunnetaan nykyisin etummaisen siipensä mukaan nimellä *Propylaia*. Sen rakentaminen alkoi vuonna 1839 ja se vihittiin käyttöön vuonna 1841. Nykyisin rakennus toimii yliopiston juhlasalina sekä hallintorakennuksena. Rakennuksen taemmaiset siivet valmistuivat vuonna 1864. Hansenin veli Theofil Hansen täydensi yliopistorakennuksen uusklassiseksi trilogiaksi sen kummallekin puolelle myöhemmin valmistuneilla Ateenan akatemian (1856) ja Kreikan kansalliskirjaston (1888) rakennuksilla.

Vuonna 1862 yliopisto nimettiin *Kansalliseksi yliopistoksi* (Εθνικόν Πανεπιστήμιον). Vuosina 1911–1932 yliopisto toimi kahtena eri yksikkönä, joiden nimet olivat *Kapodistrinen yliopisto* (humanistiset tieteet; nimetty itsenäisen Kreikan perustajan ja ensimmäisen valtionpäämiehen Ioánnis Kapodístriaksen kunniaksi) ja *Kansallinen yliopisto* (luonnontieteet). Vuonna 1932 yksiköt yhdistettiin ja yliopisto nimettiin virallisesti nykyiselle nimelleen *Ateenan kansalliseksi ja kapodistriseksi yliopistoksi*.

Ateenan yliopisto oli maan ainoa yliopisto 1900-luvun alkupuolelle saakka.

## Tiedekunnat

Yliopiston tiedekunnat ja niiden laitokset ovat:

## Kampukset

Yliopiston pääkampus sijaitsee Áno Ilísiassa Zográfoussa. 

## Lähteet

## Aiheesta muualla

* Εθνικόν και Καποδιστριακόν Πανεπιστήμιον Αθηνών - National and Kapodistrian University of Athens. Yliopiston verkkosivut.
Sitronelloli

**Sitronelloli** (C10H20O) on luonnossa esiintyvä monoterpenoidi, jota esiintyy monien kasvien öljyissä. Sitronellolia tavataan kahtena enantiomeerina (+)- ja (–)-sitronellolina. Kasveissa on usein kumpaakin isomeeria. (+)-Sitronelloli on vallitsevana muotona muun muassa *[[Boronia citriodora]]ssa*, sitruunaeukalyptuksessa (*Eucalyptus citriodora*) ja sitruunaruohoihin kuuluvassa sitronellassa (*Cymbopogon nardus*). (–)-Sitronellolia esiintyy huomattavia määriä ruusuissa ja kurjenpolvissa. (–)-Sitronellolin tuoksu on (+)-muotoa hennompi.

## Määrä kasveissa
*Boronia citriodora*n öljyissä sitronellolin osuus on 80 prosenttia. Ruusuissa ja kurjenpolvissa vastaava luku on 50 % ja sitruunaeukalyptuksessa ja sitruunaruohoissa noin 15&ndash;20 prosenttia.

## Valmistus ja käyttö
Sitronellolia voitaisiin erottaa hajustekäyttöön kasvien öljyistä, mutta ruusuöljyn ongelmana on hinta ja muissa halvemmissa kasviöljyissä ongelmaksi muodostuu sitronellolin vähäisyys. Sitronellolia voidaan valmistaa teollisesti usealla eri tavalla. Sitronellaali on sitronellolin hapettumistuote ja voidaan pelkistää sitronelloliksi. Muita tapoja valmistaa yhdistettä on geraniolin tai nerolin vedytyksellä tai sitraalista vetyä poistamalla.

Sitronelloli on yksi käytetyimmistä tuoksuvista aineista. Sitä suihkutetaan muun muassa kukka-asetelmiin antamaan sitruunan tuoksua. Lisäksi yhdistettä käytetään valmistettaessa estereitä, joita syntyy sen ja karboksyylihappoanhydridien reaktiolla.

Sitronellolia esiintyy kasveissa ja kukkien tuoksuissa sekä semiokemikaalina eliöiden viestinnässä.

## Lähteet

## Aiheesta muualla
*Food Component Database (FooDB): Citronellol 
*ChemBlink: Citronellol 
*KEGG: Citronellol 
*Liber Herbarum II: Sitronellolia sisältäviä kasveja
*Dr. Duke's Phytochemical and Ethnobotanical Databases: Citronellol 
*Pherobase: Floral Compound - citronellol 
*Pherobase: Semiochemical - citronellol
Sei7semän

**Sei7semän** (tyyliteltynä **SEI7SEMÄN**) on Adebizi & Konna -nimisestä rap-duosta tutun Konnan ensimmäinen sooloalbumi. Sen julkaisi 3rd Rail Music 5. toukokuuta 2010. Albumin teemana ovat seitsemän kuolemansyntiä.

## Taustaa
Albumi piti julkaista alun perin jo syksyllä 2009, mutta julkaisu siirtyi seuraavalle keväälle. Albumin lopullisesta versiosta jäi pos kappale "Kohtuuttomuus", joka lisättiin ilmaisladattavaksi internetiin kesäkuussa 2010. Kappaletta pystyi lataamaan ainoastaan seitsemän päivän ajan tai 100 nopeinta lataajaa. "Rippituoli"-kappaleen lopulliselle versiolle lisättiin vielä Notkea Rotta, jonka ei alun perin pitänyt vierailla albumilla. Albumista on julkaistu kahden minuutin promovideo, jossa taustalla soi "Sei7semän"-kappale.

## Kappaleet
# 
# 
# 
# 
# 
# 
# 
# 
# 
# 
# 
# 

Kun albumin takakannen kappalelistan tummennetut kirjaimet yhdistetään syntyy sana "7 syntiä".

## Biitit
* Jahniman: 1, 2, 3, 9, 10
* OG Ikonen: 4
* Tupla-A: 5
* Lilquest: 6
* DJ Sosiaali: 7
* Lizardo: 8, 11
* DJ Tatc: 12

## Arvostelut
* Desibeli.net: 
* Noise.fi: 
* Redrum-187: 

## Lähteet

## Aiheesta muualla
* Albumin promovideo YouTubessa
* Konnan haastattelu Redrum-187 -sivustolla
Close to Metal

**Close to Metal** (CTM) oli AMD:n ohjelmointikieli GPGPU-ohjelmointiin. Vuonna 2008 AMD siirtyi OpenCL-kielen käyttöön ja lopetti CTM:n kehityksen.

## Katso myös
* CUDA

## Lähteet

## Aiheesta muualla
* Sourceforge.net
Luoton loppu

**Luoton loppu - Rahavallan raunioilta  kohti uutta kapitalismia** on Timo Harakan kirjoittama pamfletti vuonna 2007 alkaneesta maailmantalouden kriisistä ja "äärikapitalismin konkurssista". Kirja on julkaistu kesäkuussa 2009 WSOY:n Barrikadi-sarjassa.

Harakan mukaan finanssikriisi ja siitä aiheutunut maailmanlaajuinen taantuma osoittavat, että äärikapitalistinen ideologia on ajautunut samanlaiseen vararikkoon kuin kommunismi 1980-luvun lopussa. Luottamus markkinoiden omaan kykyyn säädellä ja ohjata itseään on ollut katastrofaalinen virhe. Vaihtoehto ei kuitenkaan ole valtiojohtoinen komentotalous, vaan kapitalismin omakin logiikka edellyttää yhteistyötä markkinoiden ja julkisen vallan välillä.

Rahoitus, jonka rooli kansantaloudessa on palvella markkinoita – ohjaamalla varoja tehokkaasti parhaaseen liiketoimintaan sekä antamalla ajantasaista ja oikeaa tietoa sijoittajille – on päästetty kasvamaan jättimäiseksi finanssiteollisuudeksi, jolla on liikaa valtaa. Kirja analysoi vuoden 2008 talouskriisin keskeisiä syitä ja ruotii finanssijärjestelmän uudistamistarpeita. 

## Lähteet
Seututie 357

**Seututie 357** on Kotkan Helilästä Kouvolan Anjalaan kulkeva seututie. Tien nimi on Kotkan puolella Hurukselantie ja Kouvolan puolella Majakiventie. Koko tie on kaksikaistainen ja sen pituus on 22 kilometriä.

Tie toimii osittain valtatien 15 rinnakkaistienä. Tie alkaa Helilästä valtatien 7 liittymän numero 77 kohdalta ja päättyy Anjalaan, seututien 354 risteykseen. Tieltä on Kotkan Peippolasta yhteys Kymin lentokentälle. Susikosken silta ylittää Kymijoen Hurukselan ja Anjalan välillä.

## Liikenne

Tie on runsaasti liikennöity. Tie on erityisesti motoristien suosima. Myös raskaita ajoneuvoja liikkuu, sillä tien läheisyydessä on muutamia hakkuualueita ja kauempana paperitehtaitakin. Hurukselantietä ajaa muutama bussivuoro, mutta julkiset liikenneyhteydet eivät ole kovin hyvät.

## Parannukset

Hurukselan alueen siltoja on levennetty 1990-luvun lopulla. Helilästä on jatkettu  yhdistettyä pyörätietä ja jalkakäytävää pidemmälle pohjoiseen Eskolan ja Ristinkallion suuntaan vuonna 2009. Pyöräilijöitä kulkeekin tiellä verraten paljon.

## Aiheesta muualla
Tuorakka

**Tuorakka** on Orimattilan kylä, joka sijaitsee Länsi-Orimattilassa.

Tuorakka mainitaan itsenäisenä kylänä ensimmäisen kerran 1500-luvun loppupuolen tiliasiakirjoissa, jolloin se kuului Uudenkylän Korpikylän neljänneskuntaan. Orimattilan vuonna 1632 perustettuun kirkkopitäjään se on kuulunut alusta asti.

Tuorakka rajoittuu seuraaviin Orimattilan kyliin: idässä on Luhtikylä ja etelässä on Keituri. Tuorakan pohjoisraja on yhteinen Hollolan kanssa. 

## Katso myös
* Akselinien perheen surma

## Lähteet

## Aiheesta muualla
* Luhtikylä-Viljaniemi-kylätoimikunta